Γιάννης Μηλιός

Ο Γιάννης Μηλιός (Αθήνα, 1952) είναι Έλληνας μηχανικός και κοινωνικός επιστήμονας με έμφαση στη μαρξιστική οικονομία. Εργάζεται ως τακτικός καθηγητής στο Εθνικό Μετσόβειο Πολυτεχνείο, στο οποίο διδάσκει από το 1981. Πρόεδρος του Διοικητικού Συμβουλίου του Φεστιβάλ Αθηνών–Επιδαύρου (2016-2019).

Έχει συγγράψει αρκετά βιβλία και άρθρα κυρίως στα ελληνικά και στα αγγλικά. Από το 1983 είναι διευθυντής του περιοδικού οικονομικής και πολιτικής θεωρίας Θέσεις.

Βιογραφία 
Ο πατέρας του ήταν δικηγόρος και η μητέρα του οδοντίατρος. Φοίτησε στο Κολλέγιο Αθηνών, όπου ήταν συμμαθητής του μετέπειτα πρωθυπουργού Γιώργου Παπανδρέου. Στη συνέχεια σπούδασε και πήρε πτυχίο μηχανολόγου μηχανικού από το Πολυτεχνείο Ντάρμσταντ, στη Γερμανία, δραστηριοποιούμενος παράλληλα σε αριστερές οργανώσεις Ελλήνων στην Ευρώπη. Επιστρέφοντας στην Αθήνα έγινε διδάκτορας του ΕΜΠ στο γνωστικό αντικείμενο αντοχής υλικών το 1981. Ακολούθως διορίσθηκε λέκτορας στο ΕΜΠ.

Μέλος της οργάνωσης ΕΚΟΝ Ρήγας Φεραίος και στη συνέχεια της ΕΚΟΝ Ρήγας Φεραίος - Β΄ Πανελλαδική ανέπτυξε σημαντική πολιτική δραστηριότητα και συμμετείχε στην εκδοτική ομάδα του περιοδικού Αγώνας. Το 1983 ίδρυσε το περιοδικό Θέσεις που εξακολουθεί να εκδίδεται μέχρι σήμερα.

Ως μαρξιστής, ο Γιάννης Μηλιός ενδιαφέρθηκε για την κριτική της πολιτικής οικονομίας. Στη δεκαετία του 1980 έκανε διδακτορικές σπουδές στο Πανεπιστήμιο Όσναμπρυκ (Osnabrück), και ανακηρύχθηκε διδάκτορας με εργασία για τον ελληνικό κοινωνικό σχηματισμό που εκδόθηκε στα γερμανικά και στα ελληνικά.

Τον Νοέμβριο του 2016 ανέλαβε πρόεδρος του Φεστιβάλ Αθηνών και Επιδαύρου, παραιτούμενος από τη θέση αυτή το Φεβρουάριο του 2019.

Πολιτική δραστηριότητα 
Στέλεχος της Αριστεράς από τη δεκαετία του 1970, ο Μηλιός έδρασε τα τελευταία χρόνια στο ΣΥΡΙΖΑ. Ήταν μέλος της Κεντρικής Επιτροπής και διετέλεσε μέλος του Πολιτικού Γραφείου. Από το 2012 ως το 2015 διετέλεσε επικεφαλής του οικονομικού τμήματος του ΣΥΡΙΖΑ, θέση που εγκατέλειψε τον Μάρτιο του 2015 λόγω της διαφωνίας του με την πολιτική της κυβέρνησης Τσίπρα. Τον Ιούλιο του 2015 αποχώρησε από το ΣΥΡΙΖΑ. Στις εκλογές του 2019 στήριξε το ΚΚΕ.

Κύριες δημοσιεύσεις 
Αγγλικά
 (με D. Dimoulis; G. Economakis): Karl Marx and the Classics. An Essay on Value, Crises and the Capitalist Mode of Production Ashgate, 2002, ISBN 978-0754617983. Νέα έκδοση 2017 
 (με D.P. Sotiropoulos): Rethinking Imperialism. A Study of Capitalist Rule. Palgrave-Macmillan, 2009, ISBN 978-0230221000.
 (με D.P. Sotiropoulos & S. Lapatsioras): A Political Economy of Contemporary Capitalism and its Crisis. Demystifying Finance. Routledge, 2013 + 2015 (ISBN 978-1138901117).
 The Origins of Capitalism as a Social System. The Prevalence of an Aleatory Encounter. London: Routledge, 2018 

Ελληνικά

Εκπαίδευση και Εξουσία, εκδόσεις Κριτική, 4η έκδοση, 205 σελίδες, Αθήνα 1996 (1η έκδοση Αγώνας, 1981, 2η έκδοση Θεωρία, 1984, 3η έκδοση Θεωρία 1986).
Στην υπηρεσία του έθνους. Ζητήματα ιδεολογίας και αισθητικής στην ελληνική μουσική (με Θ. Μικρούτσικο), εκδ. «Εταιρία Νέας Μουσικής», Αθήνα 1985. 2η έκδοση Εφημερίδα των Συντακτών, Αθήνα 2018
Ο ελληνικός κοινωνικός σχηματισμός: Από τον επεκτατισμό στην καπιταλιστική ανάπτυξη, 2η έκδοση Κριτική 487 σελίδες, 2000 (1η έκδοση Εξάντας, 1988).
Η διεθνοποίηση του ελληνικού καπιταλισμού και το ισοζύγιο πληρωμών (με  Η. Ιωακείμογλου), εκδόσεις Εξάντας, 228 σελίδες, Αθήνα 1990.
Ο μαρξισμός ως σύγκρουση τάσεων. Τέσσερα παραδείγματα ελλήνων μαρξιστών: Κορδάτος, Μάξιμος, Λεκατσάς, Πουλαντζάς, Εναλλακτικές εκδόσεις, 166 σελίδες 1996.
Θεωρίες για τον παγκόσμιο καπιταλισμό. Κριτική προσέγγιση, εκδόσεις Κριτική, 1977.
Τρόποι παραγωγής και μαρξιστική ανάλυση Ελληνικά Γράμματα 1997.
Εισαγωγή στην Οικονομική Ανάλυση (με Γ. Οικονομάκη και Σ. Λαπατσιώρα), Ελληνικά Γράμματα, 684 σελίδες, Αθήνα 2000.
Η θεωρία του Μαρξ για τον καπιταλισμό. Πλευρές μιας θεωρητικής και πολιτικής ρήξης. (με  Δ. Δημούλη, Γ. Οικονομάκη), εκδ. Νήσος, 2005.
Ιμπεριαλισμός, Χρηματοπιστωτικές Αγορές, Κρίση (με  Δ. Π. Σωτηρόπουλο), εκδ. Νήσος, 2011.
Από την κρίση στην κυβέρνηση της Αριστεράς. Η στρατηγική των αναγκών, εκδόσεις Πεδίο, Αθήνα 2014.
Πρώτη φορά Αριστερά (με Τ. Παππά, Στ. Παπαστάμου, Γ. Προδρομίτη), εκδόσεις Πεδίο, Αθήνα 2016.

Γερμανικά

Kapitalistische Entwicklung, Nationalstaat und Imperialismus. Der Fall Griechenland, (διδακτορική διατριβή), Kritiki Verlag, 336 σελίδες, Αθήνα 1988.

Παραπομπές

Εξωτερικοί σύνδεσμοι 
 https://web.archive.org/web/20150702051727/http://users.ntua.gr/jmilios/en/index.html
  (Greek)
 
 https://web.archive.org/web/20190416170105/http://ntua.academia.edu/JohnMilios
 https://el-gr.facebook.com/GiannesMelios
 https://www.researchgate.net/profile/John_Milios2

Έλληνες οικονομολόγοι
Μέλη Εθνικού Μετσόβιου Πολυτεχνείου
Έλληνες πολιτευτές